section_heading: Razdoblje s Davorinom Bogovićem
paragraph_text: Drugi singl izdaju 1979. godine, na kojemu se nalaze dvije skladbe "Moj je otac bio u ratu" (autori – Jasenko Houra, Zoran Cvetković) i "Noć" (autor – Jasenko Houra). Iste godine objavljuju svoj prvi studijski album Prljavo kazalište koji je svojim punk stilom i teškim tekstovima izazvao u tadašnjem socijalističkom društvu bojkot državnih medija. Producent na albumu bio je Ivan Piko Stančić, a objavljuje ga izdavačka kuća Suzy. Nakon što je album objavljen iz sastava odlazi Zoran Cvetković a na njegovo mjesto dolazi Marijan Brkić.